Terkel i knipe

Terkel i knipe (original: Terkel i Knibe) er en dansk animert musikalsk filmkomedie fra . Filmen er rettet mot ungdom og voksne.

Den er basert på en radioføljetong av Anders Matthesen, som har lagt stemmer til samtlige figurer i originalversjonen av filmen. Figuren «Onkel Stewart» har også opptrådt i andre sammenhenger, som juleserien Jul på Vesterbro. I den norske versjonen hadde Aksel Hennie alle stemmene, med unntak av sangene som ble gitt stemme av Siri Nilsen, Emilie Christensen og Ratih Windrati, mens det i den engelske ble brukt flere skuespillere. Det danske manuset ble oversatt til norsk av Esben Selvig.

Filmen har til dels sterk språkbruk, men har til tross for dette 7 års aldersgrense i Danmark. I Norge har filmen fått 11 års aldersgrense.Medietilsynets begrunnelse: «Denne satiriske animasjonsfilmen handler om en gutt som mobbes og hunses (sic!) av jevnaldrene (sic!) og familie. Filmen får 11-års grense. Enkelte brutale scener og grovt språk gjør at filmen frarådes underårige.»

 Handling 
Terkel er en gutt som går i 6. klasse og bor sammen med sine foreldre og sin lillesøster. Han er bestevenn med Jason, og mobbes av klassekameratene Sten og Saki. Terkels klasse får en ny lærer som heter Gunnar. Første gang Terkel møter Gunnar, setter Terkel seg ved et uhell på en edderkopp. Det skal senere vise seg at Gunnar vil ta livet av Terkel på grunn av dette utilsiktede edderkoppdrapet. Gunnar tar klassen med på en klassetur hvor de skal studere salamandere, men han har en baktanke. Han har stjålet mobilen til Terkels beste venn Jason og bruker den til å sende trusler til Terkel. Terkel blir livredd og løper inn til Gunnar for hjelp. Deretter prøver Gunnar å drepe Terkel, men får Jasons jernrør i hodet.

 Priser og nominasjoner 
Ved utdelingen av den danske Robertprisen i 2005 var Terkel i knipe nominert i flere kategorier og vant Robertprisen for årets musikk, Robertprisen for årets barne- og familiefilm, årets lyd og  årets sang. Den ble dessuten nominert til Bodilprisen for beste danske film i 2005.

 Referanser 

 Eksterne lenker 


Kategori:Filmer fra 2004
Kategori:Danske animasjonsfilmer
Kategori:Danske animerte filmkomedier
Kategori:Animerte filmmusikaler
Kategori:Animerte voksenfilmer
Kategori:Robertprisen for årets barne- og familiefilm
Kategori:Robertprisen for årets musikk
Kategori:Danskspråklige filmer